**ԱՄՓՈՓԱԹԵՐԹ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՕԳՈՍՏՈՍԻ 28-Ի N 895-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ՄԱՐՄԻՆՆԵՐԻՑ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| Առաջարկության հեղինակը, գրության ամսաթիվը և համարը | Առարկության, առաջարկության բովանդակությունը | Եզրակացություն | Կատարված  փոփոխությունները |
| ՀՀ գլխավոր դատախազություն 09.11.2018թ. թիվ 04/20/12561-18 | «Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ ներկայացվում են հետևյալ նկատառումները.  Նախագծի 1-ին կետի 3-րդ ենթակետով նախատեսվում է ՀՀ կառավարության 28.08.2014թ. N 895-Ն որոշումը լրացնել N 7 հավելվածով՝ համաձայն Նախագծի հավելվածի, որը կսահմանի «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքի (այսուհետ՝ Օրենք) N 1 հավելվածով սահմանված պաշտոններին հավասարեցվող պաշտոնների ցանկը: Այն սահմանում է այն պաշտոնների ցանկը, որոնցում առնվազն 10 տարի պաշտոնավարած անձը՝ 65 տարին լրանալու դեպքում, ստանում է Օրենքով սահմանված կենսաթոշակ ստանալու իրավունք: Ներկայումս գործող ցանկի ուսումնասիրությունից պարզ է դառնում, որ ՀՀ դատախազության համակարգից տվյալ պայմաններով նման իրավունք կարող են ձեռք բերել միայն ՀՀ գլխավոր դատախազի և նրա տեղակալի, Երևան քաղաքի դատախազի, մարզի դատախազի և կայազորի զինվորական դատախազների պաշտոններում առնվազն 10 տարի պաշտոնավարած անձինք՝ 65 տարին լրանալու դեպքում: Գտնում ենք, որ առկա իրավակարգավորումները չեն արտացոլում դատախազության համակարգում գոյություն ունեցող աստիճանակարգության, պատասխանատվության բաշխման և իրականացվող գործառույթների կարևորության հարաբերությունները: Մասնավորապես, նշված ցանկից դուրս են մնացել մի քանի պաշտոններ, որոնք «Դատախազության մասին» ՀՀ օրենքի 37-րդ հոդվածի համաձայն՝ դատախազությունում ավելի բարձր պաշտոնների խմբում են ընդգրկված, քան մարզի կամ կայազորի զինվորական դատախազները: Խոսքը վերաբերում է գլխավոր դատախազության կառուցվածքային ստորաբաժանման ղեկավարի և զինվորական դատախազի տեղակալի պաշտոններին: Գտնում ենք, որ որևէ կերպ հիմնավորված չէ ՀՀ գլխավոր դատախազության կառուցվածքային ստորաբաժանման ղեկավարի և զինվորական դատախազի տեղակալի պաշտոններում առնվազն 10 տարի պաշտոնավարած անձանց Օրենքի 2-րդ հոդվածի 1-ին մասի 8-րդ կետով նախատեսված պայմաններում կենսաթոշակի իրավունք ստանալու հնարավորություն չընձեռելը: Բացի այդ, եթե նման հնարավորություն ունեն մարզի դատախազները, որևէ կերպ հիմնավոր չէ նման հնարավորությամբ նաև Երևան քաղաքի վարչական շրջանների դատախազներին չօժտելը:  Հաշվի առնելով վերոգրյալը՝ առաջարկում ենք քննարկել Օրենքի N 1 հավելվածում համապատասխան փոփոխություններ կատարելու և Օրենքի 2-րդ հոդվածի 1-ին մասի 8-րդ կետով սահմանված պաշտոնների ցանկում ՀՀ գլխավոր դատախազության կառուցվածքային ստորաբաժանման ղեկավարի, զինվորական դատախազի տեղակալի և Երևան քաղաքի վարչական շրջանների դատախազների ընդգրկման հարցը: | Առաջարկությունն ընդունվել է ի գիտություն:  Առաջարկությոնը վերաբերում է «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքին և չի կարող իրացվել սույն նախագծում: |  |
| ՀՀ ֆինանսների նախարարություն 11.08.2018թ. թիվ 01/9-1/20314-18 | Ուսումնասիրելով Ձեր 2018 թվականի հոկտեմբերի 27-ի N ՄԹ/ԱնԳ-1-4/16650-18 գրությամբ ներկայացված «Հայաuտանի Հանրապետության կառավարության 2014 թվականի օգոստոսի 28‑ի N 895-Ն որոշման մեջ լրացումներ և փոփոխություններ կատարելու մաuին» ՀՀ կառավարության որոշման նախագիծը (այսուհետ` Նախագիծ)՝ հայտնում ենք հետևյալը.  1. Նկատի ունենալով, որ Նախագծի ընդունումը պայմանավորված է «Պաշտոնատար անձանց գործունեության ապահովման, սպասարկման եվ սոցիալական երաշխիքների մասին» ՀՀ օրենքում և այլ իրավական ակտերում կատարված փոփոխություններով, ապա Նախագծի վերաբերյալ առարկություններ չունենք:  Միևնույն ժամանակ հարկ է նշել, որ Նախագծի ընդունումը (մասնավորապես. 1-ին կետի 2-րդ ենթակետը, 3-րդ կետը, 7-րդ կետի «ժդ» ենթակետը, 8-րդ կետի «բ» և «գ» ենթակետերը, 18-րդ կետը) ենթադրում է ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն (ֆինանսական գնահատականը ներկայացված չէ): | Առաջարկությունն ընդունվել է ի գիտություն:  Նախագծի ընդունման դեպքում հնարավոր լրացուցիչ ծախսերը նախատեսվում է ֆինանսավորել առկա բյուջետային հատկացումների հաշվին: Այս մասին լրացվել է նաև հիմնավորման մեջ: |  |
|  | 2. Առաջարկում ենք Նախագծի 1-ին կետի 2-րդ ենթակետում նշել ՀՀ օրենքի ուժի մեջ մտնելու ժամկետը (09.04.2018թ.)՝ ելնելով օրենսդրական տեխնիկայի կանոններից, ինչպես նաև ճշտել Նախագծի նախաբանում նշված ՀՀ քաղաքացիական օրենսգրքի 629.9-րդ հոդվածի համարը: | Առաջարկությունն ընդունվել է: | Նախագածի նախաբանում «929.9-րդ» բառը փոխարինվել է «928.9-րդ» բառով: |
| ՀՀ Քննչական կոմիտե 11.06.2018թ.  թիվ 01/17/14775-18 | Հայաստանի Հանրապետության քննչական կոմիտեում քննարկվել է Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագիծը: Նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: |  |
| ՀՀ հատուկ քննչական ծառայություն 02.11.2018թ. թիվ 18-10513գ-18 | Ի պատասխան Ձեր 27.10.2018թ. թիվ ՄԹ/ԱՆԳ-1-4/16650-18 գրության՝ ուղարկում եմ Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության հատուկ քննչական ծառայության առաջարկությունները: | Առաջարկությունն ընդունվել է: |  |
|  | Նախագծի 1-ին պարբերությամբ հավանաբար սխալմամբ հղում է կատարվել Հայաստանի Հանրապետության քաղաքացիական օրենսգրքի գոյություն չունեցող 629.9-րդ հոդվածին: Կարծում ենք՝ հղում պետք է կատարվեր սոցիալական ապահովության հաշվի պայմանագրին վերաբերող 928.9-րդ հոդվածին: | Առաջարկությունն ընդունվել է: | Նախագծի նախաբանում «929.9-րդ» բառը փոխարինվել է «928.9-րդ» բառով: |
|  | Նախագծի 1-ին կետի 1-ին ենթակետում կրկնվել է սոցիալական ապահովության արտահայտութնունը, ուստի անհրաժեշտ է բացառել դրանցից մեկի գործածումը: | Առաջարկությունն ընդունվել է ի գիտություն:  Որոշման մեջ համապատասխան փոփոխությունը կատարվել է ՀՀ կառավարության 2020 թվականի մարտի 12-ի N 272-Ն որոշմամբ: |  |
|  | Նախագծի 1-ին կետի 7-րդ ենթակետի ե պարբերության դ ենթապարբերությունում և ը պարբերության դ ենթապարբերությունում նշում բառը փոխարինել գրառում բառով միևնույն բառի անհարկի կրկնությունը բացառելու նպատակով ենթապարբերություններին նախորդում են նշվում են բառերը: | Առաջարկությունը չի ընդունվել:  Առաջարկությունը կրում է տեխնիկական բնույթ: Նախագծով առաջարկվող խմբագրությունն ընդհանրական է և կիրառված է համանման կարգավորում նախատեսող՝ կենսաթոշակներին, նպաստներին վերաբերող իրավական ակտերում: |  |
|  | Նախագծի 1-ին կետի 7-րդ ենթակետի թ պարբերությամբ առաջարկվում է Հայաստանի Հանրապետության կառավարության 2014 թվականի օգոստոսի 28-ի N895-Ն որոշման 3-րդ հավելվածի 11-րդ կետի 1-ին ենթակետում 6-րդ, 7-րդ և 8-րդ բառերը փոխարինել 2.2-րդ, 2.3-րդ, 6-րդ, 7-րդ, 7.1-ին և 8-րդ բառերով: Հարկ է նկատել, որ գործող կարգավորմամբ համապատասխան որոշման 11-րդ կետի 1-ին ենթակետը չի բովանդակում 6-րդ, 7-րդ և 8-րդ բառերը, և պարզ չէ, թե փոփոխությունն ինչին է ուղղված: | Առաջարկությունն ընդունվել է ի գիտություն:  Որոշման մեջ համապատասխան փոփոխությունը կատարվել է ՀՀ կառավարության 2020 թվականի մարտի 12-ի N 272-Ն որոշմամբ: |  |
|  | Նախագծի 1-ին կետի 8-րդ ենթակետի ա պարբերությամբ առաջարկվում է համապատասխան որոշման N 4 հավելվածի 1-ին կետում 3-րդ մասով բառերը փոխարինել 3-րդ և 6-րդ մասերով բառերով: Խոսքը Պետական պաշտոններ զբաղեցրած անձանց սոցիալական երաշխիքների մասին ՀՀ օրենքի 9-րդ հոդվածի մասին է, որը բաղկացած է 5 մասերից, այսինքն՝ Նախագծով առաջարկվող փոփոխությունը հղում է կատարում հոդվածի գոյություն չունեցող մասին: | Առաջարկությունն ընդունվել է:  Դրույթը հանվել է նախագծից: |  |
|  | Նախագծի 7-րդ հավելվածով նախատեսված ցանկի 58-րդ կետի վերաբերյալ Նախագծի հեղինակների հետ քննարկումից պարզ դարձավ, որ վերջիններս, գործածելով ՀՔԾ վարչության պետ և ՀՔԾ վարչության պետի տեղակալ հասկացությունները, հավանաբար, նկատի են ունեցել հենց ՀՔԾ պետին և ՀՔԾ պետի տեղակալին, քանի որ մարմինն ի սկզբանե գործել է որպես ծառայություն, այլ ոչ վարչություն: | Առաջարկությունն ընդունվել է: | Նախագծի N 7 հավելվածի 58-րդ կետը խմբագրվել է: |
| ՀՀ մարդու իրավունքների պաշտպան 31.10.2018թ. թիվ  01/13.3/5880-18 | Ի պատասխան Ձեր՝ 2018 թվականի հոկտեմբերի 27-ի թիվ ՄԹ/ԱնԳ-1-4/16650-18 գրության՝ տեղեկացնում եմ, որ «Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ նկատառումներ չկան : | Ընդունվել է ի գիտություն: |  |
| ՀՀ արդարադատության նախարարություն 08.07.2019թ. թիվ 01/27.2/14941-2019 | Ի պատասխան Ձեր 2019 թվականի հունիսի 18-ի ԶԲ/ԱԳ-3/9576-2019 գրության` կից ներկայացվում է «Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության պետական փորձագիտական եզրակացությունը: |  |  |
|  | 1. «Հայաստանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերնագրում «2018» թիվն անհրաժեշտ է փոխարինել «2019» թվով: | Առաջարկությունն ընդունվել է: | Նախագծի վերնագրում կատարվել է համապատասխան փոփոխություն: |
|  | 2. Նախագծի 1-ին կետի 3-րդ ենթակետի «ժա» պարբերությունում «բառերը» բառն անհրաժեշտ է փոխարինել «բառը» բառով, իսկ 1-ին կետի 5-րդ ենթակետի «ժդ» պարբերության վերջում՝ լրացնել «բառերով» բառը: | Առաջարկությունն ընդունվել է: | Նախագծի 1-ին կետի 3-րդ ենթակետի «ժա» պարբերությունում «բառերը» բառն փոխարինվել է «բառը» բառով, իսկ 1-ին կետի 5-րդ ենթակետի «ժդ» պարբերության վերջում՝ լրացվել «բառերով» բառը: |
|  | 3. Նախագծի 1-ին կետի 3-րդ ենթակետի «ժբ» պարբերությամբ 16-րդ կետում «դիմող» բառը փոխարինվում է «հուղարկավորություն կատարած անձ կամ զոհվածի ընտանիքի անդամ կամ կարգով սահմանված դեպքում՝ նաև նրա օրինական ներկայացուցիչ (այսուհետ՝ շահառու) բառերով: Նույն ենթակետի «ժգ» պարբերությամբ լրացվող 17.1-րդ կետի համաձայն՝ նշանակված, սակայն շահառուի մահվան պատճառով չվճարված հուղարկավորության նպաստի գումարը ենթակա է ժառանգման: Հարկ է նշել, որ «Պաշտոնատար անձանց գործունեության ապահովման, սպասարկման և սոցիալական երաշխիքների մասին» ՀՀ օրենքի 3-րդ հոդվածի 1-ին մասի 1-ին կետի համաձայն՝ հուղարկավորության նպաստ վճարվում է հուղարկավորությունը կազմակերպած անձին: Այսինքն՝ օրենքը սահմանում է, որ հուղարկավորության նպաստ ստանալու իրավունք ունի միայն հուղարկավորությունը կազմակերպած անձը, մինչդեռ նախագծով սահմանվող «շահառու» հասկացությունը բացի վերջինից ընդգրկում է նաև զոհվածի ընտանիքի անդամին կամ կարգով սահմանված դեպքում՝ նաև նրա օրինական ներկայացուցչին, ուստի լրացվող 17.1-րդ կետում օգտագործվող «շահառու» բառն անհրաժեշտ է խմբագրել: | Առաջարկությունն ընդունվել է: | Նախագծի 1-ին կետի 3-րդ ենթակետի «ժգ» պարբերությամբ լրացվող 17.1-րդ կետում «շահառուիբառը փոխարինվել է «հուղարկավորություն կատարած անձ բառերով: |
|  | 4. Նախագծի 1-ին կետի 5-րդ ենթակետի «ժգ» պարբերությունում «հետևյալ խմբագրությամբ» բառերն անհրաժեշտ է փոխարինել «հետևյալ բովանդակությամբ» բառերով՝ համաձայն «Նորմատիվ իրավական ակտերի մասին» ՀՀ օրենքի: | Ընդունվել է ի գիտություն:  Նախագծի 1-ին կետի 5-րդ ենթակետը հանվել է: |  |
| Վարչապետի հանձնարարական 08.07.2020 թ.  թիվ 02/11.4/30037-2020 | Վարչապետի հանձնարարությամբ՝ խնդրում եմ լրամշակել նախագիծը` հաշվի առնելով Վարչապետի աշխատակազմի սոցիալական հարցերի վարչության եզրակացությունը: |  |  |
| Վարչապետի աշխատակազմի սոցիալական հարցերի վարչության եզրակացություն | Նախագծում առկա են պարզաբանման և հստակեցման ենթակա բովանդակային, ինչպես նաև իրավական տեխնիկայի հետ կապված խնդիրներ: Մասնավորապես՝  1. Նախաբանում անհրաժեշտ է շտկել ՀՀ քաղաքացիական օրենսգրքի համապատասխան հոդվածներին կատարվող հղումը: | Առաջարկությունն ընդունվել է: | Նախաբանում շտկվել է ՀՀ քաղաքացիական օրենսգրքի համապատասխան հոդվածին կատարվող հղումը: |
|  | 2. Նախագծում բացակայում է 1-ին կետի 1-ին ենթակետով առաջարկվող կարգավորման իրավական հիմքի վերաբերյալ նշումը: | Առաջարկությունն ընդունվել է ի գիտություն: | Նախագծում 1-ին կետի 1-ին ենթակետով առաջարկվող N 7 հավելվածի վերնագիրը շարադրվել է հետևյալ կերպ.  «Պաշտոնների ցանկը, որոնք զբաղեցնելու ժամանակահատվածները հավասարեցվում են օրենքի N 1 հավելվածով սահմանված պաշտոններ զբաղեցնելու ժամանակահատվածներին:  Հարկ է նշել, որ Որոշման N 2 հավելվածի 3-րդ կետով սահմանված են կենսաթոշակ նշանակելիս և կենսաթոշակի չափը հաշվարկելիս օրենքի N 1 հավելվածով սահմանված պաշտոնն զբաղեցնելու ժամանակահատվածին հավասարեցվող ժամանակահատվածները:  Որոշման N 3 հավելվածի 13-րդ կետով սահմանված են «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի N 1 հավելվածով սահմանված գործակիցները, որոնք պետք է հիմք ընդունվեն խնդրո առարկա դեպքում կենսաթոշակի չափը հաշվարկելիս:  Հաշվի առնելով այն հանգամանքը, որ «Պետական կառավարման համակարգի մարմինների մասին օրենքով փոխվեցին պետական կառավարման համակարգի մեծ թվով մարմինների անվանումները, նպատակահարմար է Որոշման N 2 հավելվածի 3-րդ կետի և N 3 հավելվածի 13-րդ կետի կարգավորումները համատեղել մեկ աղյուսակում:  Խնդրի նման կարգավորումը նվազագույնի կհասցնի գործող օրենսդրությամբ սահմանված անվանումից տարբեր այլ պաշտոն զբաղեցրած անձի կենսաթոշակի իրավունքի իրացման գործընթացում իրավաիրառ պրակտիկայի սխալները: |
|  | N 1 հավելվածում անհրաժեշտ է սահմանել «դիմող» հասկացությունը՝ դրանում ներառելով նաև որոշ դեպքերում օրինական ներկայացուցչի կողմից դիմելու հնարավորությունը: | Առաջարկությունը չի ընդունվել:  Որոշման N 1 հավելվածով կարգավորվում են 2 վճարատեսակի առնչվող հարաբերություններ:  Հուղարկավորության նպաստը նշանակվում է նշանակվում և վճարվում է զոհվածի հուղարկավորությունը կատարած անձին՝ նրա ներկայացրած դիմումի հիման վրա: Այս դեպքում դիմողը դիմում ներկայացրած անձը այն անձն է, ում նշանակվում է հուղարկավորության նպաստ:  Միանվագ դրամական օգնությունը նշանակվում և վճարվում է զոհվածի ընտանիքին, ընտանիքի՝ չափահաս անդամներից որևէ մեկի դիմումի հիման վրա:  Այս դեպքում դիմումը կարող է ներկայացնել ցանկացած անձ, իսկ Միանվագ դրամական օգնությունը նշանակվել այլ անձի: |  |
|  | 4.Նախագծի 1-ին կետում՝  1) 3-րդ ենթակետի ե. պարբերության ձևակերպումից անհասկանալի է, թե ով է դիմում ներկայացնում: | Առաջարկությունն ընդունվել է մասնակիորեն:  Միանվագ դրամական օգնությունը նշանակելու դիմումը կարող է ներկայացվել ցանկացած անձի կողմից: |  |
|  | 2) 3-րդ ենթակետի ը. և թ. պարբերությունները խմբագրման կարիք ունեն, քանի որ դիմողը կարող է լինել հենց զոհվածի ընտանիքի անդամը: | Առաջարկությունն ընդունվել է մասնակիորեն: | Նախագծի 1-ին կետի 3-րդ ենթակետի «ը պարբերությունում առաջարկվող լրացման մեջ ավելացվել են «(եթե դիմողը զոհվածի ընտանիքի անդամը (սույն կարգով սահմանված դեպքում՝ նաև նրա օրինական ներկայացուցիչը) չէ) բառերը:  Նախագծի 1-ին կետի 3-րդ ենթակետի «թ պարբերությունը վերաբերում է զոհվածի ընտանիքի անդամին: |
|  | 3) բացակայում է 3-րդ ենթակետի բ., 4-րդ ենթակետի ժա. պարբերությունների լրացման համար հիմք հանդիսացող օրենքի համապատասխան դրույթի վերաբերյալ հիշատակությունը: | Առաջարկությունն ընդունվել է մասնակիորեն:  Նախագծի 3-րդ ենթակետի «բ պարբերության համար հիմք է հանդիսացել ՀՀ քաղաքացիական օրենսգրքի 928.8-րդ հոդվածը: | Նախագծի նախաբանում ավելացվել է հղումը «Հայաստանի Հանրապետության քննչական կոմիտեի մասին» օրենքի 56-րդ հոդվածի 4-րդ մասին: |
|  | 4) 4-րդ ենթակետի դ. և զ. պարբերություններն անհրաժեշտ է համապատասխանեցնել ՀՀ քաղաքացիական օրենսգրքի 928.8-րդ և 928.9-րդ հոդվածների դրույթներին: | Առաջարկությունն ընդունվել է ի գիտություն: | Նախագծի 4-րդ լրամշակված տարբերակի 5-րդ «դ և «զ պարբերություններում «կամ օրենսդրությամբ սահմանված այլ կարգով բառերը փոխարինվել են «կամ առանց բանկ ներկայանալու` Կառավարության սահմանած կարգով բառերով: |
|  | 5) 4-րդ ենթակետի է. պարբերությունում գործածվող «զինվորական նպաստ» հասկացությունն օրենսդրությամբ սահմանված չէ: | Առաջարկությունն ընդունվել է ի գիտություն:  Նախագծի 4-րդ լրամշակված տարբերակի 5-րդ ենթակետի «է պարբերությունում օգտագործված «աշխատանքային կամ զինվորական կենսաթոշակ կամ նպաստ ստանալու իրավունքը արտահայտությունը, համահունչ է Որոշման N 3 հավելվածի 12-րդ կետի խմբագրությանը, որում խնդրո առարկա պարբերությամբ կատարվում է լրացում: |  |
|  | 6) 4-րդ ենթակետի ժե. պարբերությամբ կատարվող լրացումը չի համապատասխանում ՀՀ քաղաքացիական օրենսգրքի 928.8-րդ հոդվածի 3-րդ մասի պահանջին: | Առաջարկությունն ընդունվել է ի գիտություն: | Նախագծի 4-րդ լրամշակված տարբերակի 5-րդ ենթակետի «ժե պարբերությունը վերախմբագրվել է՝ հաշվի առնելով այն հանգամանքը, որ թաղման նպաստը վճարվում է բացառապես անկանխիկ եղանակով: |
|  | Նախագիծն անհրաժեշտ է համաձայնեցնել Քաղաքացիական ծառայության գրասենյակի հետ: | Առաջարկությունն ընդունվել է:  Նախագիծը 15.07.2020թ, թիվ ԶԲ/ԱԳ-1/44864-2020 գրությամբ կարծիքի է ուղարկվել քաղաքացիական ծառայության գրասենյակ: |  |
|  | 6. ՀՀ կառավարության 10.10.2018թ. N 1146-Ն որոշման հավելվածի 3-րդ կետի պահանջին համապատասխան՝ անհրաժեշտ է ներկայացնել նախագծի հանրային քննարկման վերաբերյալ տեղեկանքը: | Առաջարկությունն ընդունվել է:  Հանրային քննարկման վերաբերյալ տեղեկանքը կցվում է: |  |
|  | Նախագծում առկա են իրավական տեխնիկային վերաբերող խնդիրներ, որոնք անհրաժեշտ են համապատասխանեցնել <<Նորմատիվ իրավական ակտերի մասին>> ՀՀ օրենքի դրույթներին: | Առաջարկությունն ընդունվել է:  Համարակալումը վերանայվել է: |  |
| Վարչապետի աշխատակազմի քաղաքացիական ծառայության գրասենյակ  06.08.2020  թիվ 42/43.1/37136-2020 | «Հայաuտանի Հանրապետության կառավարության 2014 թվականի օգոստոսի 28-ի N 895-Ն որոշման մեջ լրացումներ և փոփոխություններ կատարելու մաuին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ առաջարկությունները և դիտողությունները։ Նախագծի՝  1. նախաբանում անհրաժեշտ է հղում կատարել նաև «Նորմատիվ իրավական ակտերի մաuին» օրենքի 33-րդ և 34-րդ հոդվածներին: | Առաջարկությունն ընդունվել է: | Նախագծի նախաբանում համապատասխան փոփոխությունը կատարվել է: |
|  | 2. 1-ին կետում Պետական պաշտոններ զբաղեցրած անձանց սոցիալական երաշխիքների մասին» բառերը փոխարինել Պաշտոնատար անձանց գործունեության ապահովման, սպասարկման և սոցիալական երաշխիքների մասին» բառերով՝ հիմք ընդունելով Կառավարության 2020 թվականի մարտի 12-ի N 272-Ն որոշմամբ Կառավարության 2014 թվականի օգոստոսի 28-ի N 895-Ն որոշման (այսուհետ՝ նաև Որոշում) մեջ կատարված փոփոխությունները: | Առաջարկությունն ընդունվել է: | Նախագծի 1-ին կետում համապատասխան փոփոխությունը կատարվել է: |
|  | 3. 1-ին կետի 5-րդ ենթակետի «ը» պարբերությամբ խմբագրվող 13-րդ կետը տարընկալման տեղիք է տալիս: Համաձայն հիշյալ դրույթի՝ Օրենքի հիման վրա կենսաթոշակի չափը հաշվարկելիս «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքով անձի զբաղեցրած պաշտոնների համար սահմանված առավելագույն գործակիցը որոշելու համար հիմք է ընդունվում Կառավարության 2014 թվականի օգոստոսի 28-ի թիվ 895-Ն որոշմամբ հաստատված N 7 հավելվածը: Հաշվի առնելով այն, որ Կառավարության N 895-Ն որոշման N 7 հավելվածով գործակիցներ հաստատված չեն, հնարավոր տարընկալումներից խուսափելու նպատակով, առաջարկում ենք հիշյալ դրույթը խմբագրել: | Առաջարկությունն ընդունվել է: | 1-ին կետի 5-րդ ենթակետի «ը» պարբերությամբ խմբագրվող 13-րդ կետում «նշված պաշտոնը» բառերը փոխարինվել են «նշված` անձի զբաղեցրած պաշտոնների համար «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքով սահմանված գործակիցները» բառերով: |
|  | 4. Հավելված 3-րդ կետի 3-րդ սյունակից անհրաժեշտ է հանել «Առաջին փոխվարչապետ» բառերը, քանի որ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում այդպիսի պաշտոն առկա չէ: | Առաջարկությունն ընդունվել է: | Հավելված 3-րդ կետը (տողը) խմբագրվել է և «Առաջին փոխվարչապետ» բառերը տեղափոխվել են վերջին սյունակ:  Հարկ է նշել, որ այս և Հավելվածի մյուս կետերին վերաբերող առաջարկներում սյունակների համարակալումը չի համապատասխանում աղյուսակի սյունակների համարակալմանը` առաջարկություններում նշված 3-րդ սյունակը նախագծի հավելվածի 2-րդ սյունակն է: |
|  | 5. Հավելվածի 5-րդ կետի 3-րդ սյունակից անհրաժեշտ է հանել «Հայաստանի Հանրապետության» բառերը, իսկ 6-րդ կետի 3-րդ սյունակի 2-րդ տողից՝ «ՀՀ» բառերը: | Առաջարկությունն ընդունվել է: | Հավելված 5-րդ և 6-րդ կետերի (տողերի) խմբագրվել է: |
|  | 6. Հավելվածի 25-րդ կետի 3-րդ սյունակում «ղեկավար» բառը համապատասխան հոլովաձևերով անհրաժեշտ է փոխարինել «տնօրեն» բառով: | Առաջարկությունն ընդունվել է: | Հավելվածի 25-րդ կետում կատարվել են համապատասխան փոփոխություններ: |
|  | 7. Հավելվածի 27-րդ կետում պետական վերահսկողական ծառայության ղեկավարի և տեղակալի պաշտոններն անհրաժեշտ է նախատեսել առանձին տողերով: | Առաջարկությունն ընդունվել է: | Հավելվածի 27-րդ կետում կատարվել են համապատասխան փոփոխություններ: |
|  | 8. Հավելվածի 33-րդ կետի 3-րդ սյունակում «Հարկադիր կատարումն ապահովող ծառայության ղեկավար» բառերն անհրաժեշտ է փոխարինել «Դատական ակտերի գլխավոր հարկադիր կատարող» բառերով: | Առաջարկությունն ընդունվել է: | Հավելվածի 33-րդ կետում կատարվել է համապատասխան փոփոխություն: |
|  | 9. Հավելվածի 34-րդ կետի 3-րդ սյունակում «ղեկավար» բառն անհրաժեշտ է փոխարինել «պետ» բառերով: | Առաջարկությունն ընդունվել է: | Հավելվածի 34-րդ կետում կատարվել է համապատասխան փոփոխություն: |
|  | 10. Հավելվածի 53-րդ կետի 3-րդ սյունակի 2-րդ տողից անհրաժեշտ է հանել «Եվրասիական տնտեսական միության դատարանի դատավոր» բառերը: | Առաջարկությունն ընդունվել է: | Հավելվածի 53-րդ կետում «Եվրասիական տնտեսական միության դատարանի դատավոր» բառերը տեղափոխվել են վերջին սյունակ: |
|  | 11. Հավելվածի 58-րդ կետի 3-րդ սյունակում «ՀՔԾ վարչության պետ», «ՀՔԾ վարչության պետի տեղակալ» բառերն անհրաժեշտ է փոխարինել «Հատուկ քննչական ծառայության պետ» և «Հատուկ քննչական ծառայության պետի տեղակալ» բառերով: | Առաջարկությունն ընդունվել է: | Հավելվածի 58-րդ կետում կատարվել են համապատասխան փոփոխություններ: |
|  | 12. Հավելվածի 60-րդ կետի 3-րդ սյունակի «ինքնավար և անկախ պետական մարմնի նախագահ» բառերը փոխարինել «Կենտրոնական ընտրական հանձնաժողովի վերահսկիչ-վերստուգիչ ծառայության պետ» բառերով, քանի որ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Օրենքի 1-ին հավելվածում նախատեսված է «Կենտրոնական ընտրական հանձնաժողովի վերահսկիչ-վերստուգիչ ծառայության պետ» պաշտոնը: | Առաջարկությունն ընդունվել է: | Հավելվածի 60-րդ կետում կատարվել է համապատասխան փոփոխություն: |
|  | 13. Հարկ է նշել նաև, որ առկա են անհամապատասխանություններ «Պաշտոնատար անձանց գործունեության ապահովման, սպասարկման և սոցիալական երաշխիքների մասին» օրենքի N 1 հավելվածով հաստատված պաշտոնների և Նախագծի հավելվածով հաստատվող պաշտոնների ցանկերում: Մասնավորապես, Նախագծի հավելվածում նախատեսված չեն Հանրապետության նախագահի, վարչապետի աշխատակազմի գրասենյակի ղեկավարի, ինքնավար մարմնի անդամի (օրինակ՝ հանրային ծառայությունները կարգավորող հանձնաժողովի անդամի), զինվորական քննչական գլխավոր վարչության պետի, ինչպես նաև գլխավոր ռազմական տեսուչի տեղակալի պաշտոնները: | Առաջարկությունն ընդունվել է ի գիտություն:  Նշված պաշտոններին հավասարեցումներ տալու անհրաժեշտություն չկա, ուստի ներառված չեն նախագծի հավելվածում: |  |
|  | 14. Վերոգրյալից բացի, առաջարկում ենք անդրադառնալ նաև Նախագծով առաջարկվող փոփոխությունների համար որպես իրավական հիմք վկայակոչված հոդվածներում Սահմանադրության 6-րդ հոդվածի 2-րդ մասի դրույթներին, ինպես նաև «Նորմատիվ իրավական ակտերի մասին» օրենքի 13-րդ հոդվածի 2-րդ նախադասությամբ սահմանված պահանջների լույսի ներքո լիազորող նորմերի առկայությանը։ Գտնում ենք, որ հիշյալ իրավակարգավորումներով նախատեսված ենթաօրենսդրական նորմատիվ ակտեր ընդունելու գործունեության համար օրենսդրի կողմից պատվիրակված լիազորող նորմերի իրավական որոշակիության պահանջը և իրավաստեղծի կողմից այդպիսի նորմերին պարտադիր հղում կատարելու պահանջը Նախագծում պահպանված չէ։ | Առաջարկությունն ընդունվել է ի գիտություն:  Տես Վարչապետի աշխատակազմի սոցիալական հարցերի վարչության եզրակացության 2-րդ կետի վերաբերյալ դիրքրոշումը: |  |
| Վարչապետի հանձնարարական  14.08.2020 թ.  թիվ 02/11.8/36551-2020 | Վարչապետի հանձնարարությամբ՝ խնդրում եմ քննարկել վարչապետի աշխատակազմի պետաիրավական, իրավաբանական վարչությունների և քաղաքացիական ծառայության գրասենյակի եզրակացությունները: |  |  |
| Վարչապետի աշխատակազմի իրավաբանական  վարչության եզրակացություն | 1. նախագծի 1-ին կետում Պետական պաշտոններ զբաղեցրած անձանց սոցիալական երաշխիքների մասին» բառերն անհրաժեշտ է փոխարինել Պաշտոնատար անձանց գործունեության ապահովման, սպասարկման և սոցիալական երաշխիքների մասին» բառերով, ինչպես նաև վերանայել և խմբագրել 1-ին կետի 6-րդ ենթակետի ե. պարբերությամբ նախատեսվող փոփոխությունը՝ նկատի ունենալով ՀՀ կառավարության 2020 թվականի մարտի 12-ի N 272-Ն որոշմամբ ՀՀ կառավարության 2014 թվականի օգոստոսի 28-ի N 895-Ն որոշման մեջ կատարված փոփոխությունները: | Առաջարկությունն ընդունվել է: | Նախագծի 1-ին կետի 6-րդ ենթակետի «ե պարբերության մեջ «զոհվածի վերջին բնակության վայրի բառերը փոխարինվել են «ցանկացած բառով: |
|  | Բացի այդ որոշման նախաբանում բացակայում է 1-ին կետի 1-ին ենթակետով նախատեսված պաշտոնների ցանկը հաստատելու կառավարությանը լիազորող նորմը՝ իրավական հիմքը: | Առաջարկությունն ընդունվել է ի գիտություն:  Նախագծի նախաբանում առկա է հղում Օրենքի 5-րդ հոդվածին։  Օրենքի 5-րդ հոդվածի 4-րդ մասի համաձայն՝ մասնագիտական ստաժը հաշվարկելու կարգը (**մասնագիտական ստաժում հաշվառվող ժամանակահատվածները**) սահմանում է Հայաստանի Հանրապետության կառավարությունը:  Ըստ այդմ, հաշվի առնելով հանրային ծառայության պաշտոնների անվանումների մեծաքանակ փոփոխությունները և նպատակ ունենալով Օրենքով սահմանված անվանումից տարբեր այլ անվանումով պաշտոն զբաղեցրած անձի կենսաթոշակի իրավունքի իրացման գործընթացում իրավաիրառ պրակտիկայի սխալները նվազագույնի հասցնելը՝ նախագծով ուժը կորցրած են ճանաչվել Օրենքի վերոնշյալ դրույթի հիման վրա ընդունված՝ Որոշման N 2 հավելվածի 3-րդ և N 3 հավելվածի 13-րդ կետերը և մասնագիտական ստաժում հաշվառվող ժամանակահատվածները սահմանվել են առանձին հավելվածով:  Միաժամանակ,  Հավելվածի վերնագիրը համապատասխանեցվել է Օրենքի 5-րդ հոդվածի 4-րդ մասին և շարադրվել է հետևյալ խմբագրությամբ․  «Պաշտոնների ցանկը, որոնք զբաղեցնելու ժամանակահատվածները հաշվառվում են մասնագիտական ստաժում»։ |  |
| Վարչապետի աշխատակազմի պետաիրավական  վարչության եզրակացություն | 1. Նախագծի 1-ին կետով առաջարկվում է սահմանել այն պաշտոնների ցանկը, որոնք զբաղեցնելու ժամանակահատվածները հավասարեցվում են «Պետական պաշտոններ զբաղեցրած անձանց սոցիալական երաշխիքների մասին» ՀՀ օրենքի (այսուհետ՝ Օրենք) N 1 հավելվածով սահմանված պաշտոններ զբաղեցնելու ժամանակահատվածներին: ՀՀ սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին: Այնինչ, վերոնշյալ օրենքի ուսումնասիրությունից ակնհայտ է դառնում, որ սահմանադրորեն ամրագրված չափանիշները բավարարող լիազորող նորմ օրենքում ամրագրված չէ: Հետևաբար, ՀՀ կառավարությունը իրավասու չէ սահմանելու նման պաշտոնների ցանկ: | Առաջարկությունն ընդունվել է ի գիտություն:  Տես Վարչապետի աշխատակազմի իրավաբանական  վարչության եզրակացության վերջին առաջարկության վերաբերյալ տրամադրված պարզաբանումը: |  |
|  | 2. Նախագծի 3-րդ կետի բ) ենթակետով առաջարկվում է փոփոխել հուղարկավորության նպաստը և միանվագ դրամական օգնությունը վճարելու եղանակը, նախատեսելով, որ այն իրականացվում է բանկում դիմողի անվամբ բացված բանկային հաշվին փոխանցելու միջոցով, անյուհետ, նույն կետի գ) ենթակետով առաջարկվում է ամրագրել, որ բանկային հաշիվ բացելու համար անհրաժեշտ տվյալները բանկին փոխանցելու ամսվանից հաշված՝ 12 ամսվա ընթացքում, հուղարկավորության նպաստի գումարը մասնակի կամ ամբողջությամբ ստանալու պահանջ բանկին չներկայացնելու դեպքում այդ գումարը վերադարձվում է Հայաստանի Հանրապետության պետական բյուջե:  Համաձայն Օրենքի 9-րդ հոդվածի 2-րդ մասի՝ ՀՀ կառավարությունը սահմանում է միանվագ դրամական օգնություն, հուղարկավորության նպաստ նշանակելու համար անհրաժեշտ փաստաթղթերի ցանկը, նշանակելու և վճարելու կարգը, հուղարկավորության նպաստի չափը, միանվագ դրամական օգնության չափը: Թեև նախագծի հիշատակված կարգավորումը առաջարկվում է նախատեսել այնպես, որ այն ձևական առումով հանդիսանա զուտ տարածքային բաժին ներկայացվող փաստաթղթերից մեկը, սակայն բովանդակային առումով կարգավորումը նույն կետի բ) ենթակետով նախատեսված կարգավորման հետ համադրմամբ առավելապես հանդիսանում է օրենքով երաշխավորված իրավունքից օգտվելու նախապայման/ պայման:  Այլ կերպ ասած՝ լիազորող նորմը ուղղակիորեն չի թույլատրում ՀՀ կառավարությանը՝ սահմանելու նշված դրամական հատուցումները նշանակելու կամ ստանալու պայմանները: Կրկին, Սահմանադրության արդեն իսկ մատնանշված 6-րդ հոդվածի վկայակոչմամբ, բացակայում է լիազորող նորմը: Ավելին, Սահմանադրական դատարանը, իր բազմաթիվ որոշումներում արձանագրել է, որ սեփականության իրավունքի պաշտպանությունը տրամադրվում է այն անձանց, ում սեփականության իրավունքն արդեն իսկ ճանաչված է, կամ ովքեր օրենքի ուժով ունեն սեփականության իրավունք ձեռք բերելու օրինական ակնկալիք (08.03.2008 թ. ՍԴՈ-741 որոշում), հետևաբար՝ տվյալ պարագայում ևս գործ ունենք օրենքով երաշխավորված ակնկալիքի հետ, հատկապես, հաշվի առնելով, որ Օրենքի 3-րդ հոդվածն ուղղակիորեն սահմանում է նախատեսված հատուցումները ստանալու իրավունք՝ առանց դրանք ետ վերցնելու հնարավորության նախատեսման: Ստացվում է, որ ՀՀ կառավարության որոշմամբ այդ իրավունքը սահմանափակման ենթակա չէ:  Նշվածը հավասարապես վերաբերելի է նաև նախագծի այլ հոդվածներում առկա նմանատիպ այլ կարգավորումներին (օրինակ՝ 3-րդ կետի դ) ենթակետ): | Առաջարկությունը չի ընդունվել:  ՀՀ քաղաքացիական օրենսգրքի 928.8-րդ հոդվածի 2-րդ մասով իրեն վերապահված լիազորությունների շրջանակում Կառավարությունը 2020 թվականի մարտի 12-ի թիվ 287-Ն որոշման 3-րդ կետով սահմանել է միանվագ դրամական վճարների հաշվին մուտքագրելու միջոցով վճարվող գումարները, այդ թվում՝ Օրենքով սահմանված` հուղարկավորության նպաստի գումարը, միանվագ դրամական օգնության գումարը:  ՀՀ քաղաքացիական օրենսգրքի 928.8-րդ հոդվածի 3-րդ մասի համաձայն՝ եթե միանվագ դրամական վճարների հաշիվ բացելու համար անհրաժեշտ տվյալները բանկին փոխանցելու ամսվանից հաշված՝ 12 ամսվա ընթացքում, անձը չի ներկայացնում սույն մասում նշված պահանջը, ապա հաշվին առկա միջոցները միանվագ դրամական վճարների հաշվի պայմանագրով նախատեսված կարգով և ժամկետում վերադարձվում են պետական բյուջե։  Ըստ այդմ, նախագծի խնդրո առարկա դրույթներով ապահովվում է հուղարկավորության նպաստի գումարի և միանվագ դրամական օգնության գումարի վճարումը ՀՀ քաղաքացիական օրենսգրքով սահմանված՝ միանվագ դրամական վճարների հաշվի միջոցով:  Ինչ վերաբերում է Նախագծի 1-ին կետի 3-րդ ենթակետի «դ» պարբերությանը, ապա այն ուղղակիորեն փոխկապակցված է ապահովում է Օրենքի 2-րդ հոդվածի 1-ին մասի 2.3-րդ կետին, «Եվրասիական տնտեսական միության մասին» պայմանագրի 32-րդ հավելվածի 46-րդ, 54-րդ կետերին, «Պետական կենսաթոշակների մասին» օրենքի N 1 հավելվածին և առաջարկվել է Օրենքի 5-րդ հոդվածի 4-րդ մասով կառավարությանը վերապահված լիազորությունների շրջանակում։ |  |
|  | 3. Նախագծի 4-րդ կետ բ) ենթակետով առաջարկվում է սահմանել, որ կենսաթոշակի իրավունք տվող ժամանակահատվածում հաշվառվում են հատուկ քննչական ծառայությունում ինքնավար պաշտոն զբաղեցրած, քննչական կոմիտեի ծառայողի, հարկային ծառայության քննիչի (քննչական վարչության պետի և նրա տեղակալների, բաժնի պետի և նրա տեղակալների), մաքսային ծառայության քննիչի (քննչական վարչության բաժնի պետի և նրա տեղակալների) պաշտոն զբաղեցնելու ժամանակահատվածները: Սակայն, Օրենքի 9-րդ հոդվածի 3-րդ մասը նման իրավունք տրամադրում է առհասարակ 2017 թվականի հուլիսի 1-ի դրությամբ առնվազն 20 օրացուցային տարվա մասնագիտական աշխատանքային ստաժ ունեցող հարկային և մաքսային ծառայությունների քննիչի պաշտոն զբաղեցրած բոլոր անձանց: Ստացվում է, որ ՀՀ կառավարության որոշմամբ նեղացվում է այն անձանց շրջանակը, ում իրավունքը երաշխավորված է օրենքով; ՀՀ Սահմանադրության 5-րդ հոդվածի 2-րդ մասի համաձայն՝ ենթաօրենսդրական նորմատիվ իրավական ակտերը պետք է համապատասխանեն սահմանադրական օրենքներին և օրենքներին: Դրույթը հակասում է օրենքին, ուստի և վերանայման կարիք ունի: | Առաջարկությունն ընդունվել է ի գիտություն։  Նախագծի խնդրո առարկա դրույթը վերաբերում է Օրենքի 2-րդ հոդվածի 1-ին մասի 4-րդ, 5-րդ, 5.1-ին, 5.2-րդ և 5.3-րդ կետերին վերաբերելի չէ Օրենքի 9-րդ հոդվածի 3-րդ մասին:  Նախագծի դրույթը նախատեսվել է՝ հաշվի առնելով ՀՀ քրեական դատավարության օրենսգրքի 6-րդ հոդվածի 26-րդ կետը, 193-րդ հոդվածը և նպատակ ունի հստակեցնել Որոշման N 2 հավելվածի 4-րդ կետի կիրառությունը:  Միաժամանակ, Նախագծի 4-րդ ենթակետի «բ պարբերությունում «քննչական վարչության պետի և «քննչական վարչության բաժնի պետի բառերից առաջ ավելացվել են «այդ թվում՝ բառերը: |  |
|  | 4. Նախագծի 5-րդ կետ է) ենթակետով առաջարկվում է սահմանել, որ եթե աշխատանքային կամ զինվորական կենսաթոշակ կամ նպաստ ստանալու իրավունքը դադարեցնելուն հաջորդող ժամանակահատվածի համար անձին վճարվել է աշխատանքային կամ զինվորական կենսաթոշակ կամ նպաստ, ապա վճարված կենսաթոշակի կամ նպաստի գումարը պահվում է (հաշվանցվում է) «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքով նշանակված կենսաթոշակի գումարից: ՀՀ քաղաքացիական օրենսգրքի 1099 հոդվածի համաձայն՝ որպես անհիմն հարստացում ենթակա չեն վերադարձման` քաղաքացու մոտ անբարեխղճության բացակայության դեպքում, նրան` որպես գոյության միջոց տրված աշխատավարձը և դրան հավասարեցված վճարները, կենսաթոշակները, կրթաթոշակները, նպաստները, կյանքին ու առողջությանը պատճառված վնասի հատուցումը, ալիմենտը և այլ դրամական գումարները: Հետևաբար, հաշվանցման հնարավուրության նախատեսումը կենսաթոշակների, նպաստների կամ հավասարեցված այլ վճարեների պարագայում իրավաչափ չէ: Ասվածը կրկին հիմնավորվում է նախորդ կետում մանրամասնված՝ ՀՀ Սահմանադրության 5-րդ հոդվածով սահմանված իրավական ակտերի աստիճանակարգության վկայակոչմամբ: | Առաջարկությունը չի ընդունվել:  «Պետական կենսաթոշակների մասին» օրենքի 7-րդ հոդվածի 3-րդ մասի համաձայն՝ պետական բյուջեից ֆինանսավորվող տարբեր կենսաթոշակների իրավունք ունեցող անձն ունի մեկ կենսաթոշակ ստանալու իրավունք` իր ընտրությամբ:  Նախագծի խնդրո առարկա դրույթը չի վերաբերում ՀՀ քաղաքացիական օրենսգրքի 1099-րդ հոդվածով սահմանված՝ որպես անհիմն հարստացում վերադարձման ոչ ենթակա գումարներին։  Այն վերաբերում է այն դեպքերին, երբ անձը, հանդիսանալով աշխատանքային կամ զինվորական կենսաթոշակ ստացող անձ, ձեռք է բերում Օրենքով սահմանված կենսաթոշակի իրավունք։  Այս դեպքում Օրենքի 6-րդ հոդվածի 2-րդ մասի 1-ին կետի համաձայն՝ այդ իրավունքը ձեռք բերելուց հետո՝ 6 ամսվա ընթացում դիմելու դեպքում, կենսաթոշակ նշանակվում է կենսաթոշակի իրավունք ձեռք բերելու օրվանից։  Ստեղծվում է մի իրավիճակ, երբ անձը Օրենքով սահմանված կենսաթոշակի իրավունք ձեռք բերելու օրվանից մինչև այդ կենսաթոշակ նշանակելու ամիսն ընկած ժամանակահատվածում ստանում է պետական բյուջեից ֆինանսավորվող 2 կենսաթոշակ։  Խնդրի կարգավորման և կենսաթոշակառուի՝ ավելի մեծ ծավալի իրավունքների իրացումն ապահովելու նպատակով նախագծով նախատեսվում է, որ այդ ժամանակահատվածի համար վճարվում է Օրենքով սահմանված կենսաթոշակը, դրանից նվազեցնելով արդեն իսկ վճարված աշխատանքային կամ զինվորական կենսաթոշակի գումարը։ |  |
| Վարչապետի հանձնարարական  18.09.2020 թ.  թիվ 02/11.8/42230-2020 | Վարչապետի հանձնարարությամբ՝ խնդրում եմ մեկ անգամ ևս քննարկել վարչապետի աշխատակազմի պետաիրավական վարչության եզրակացության 1-ին և 4-րդ կետերը, իրավաբանական վարչության եզրակացության 2-րդ մասը և քաղաքացիական ծառայության գրասենյակի եզրակացությունը: |  |  |
| Վարչապետի աշխատակազմի պետաիրավական վարչության եզրակացության 1-ին և 4-րդ կետերը | 1. Նախագծի 1-ին կետով առաջարկվում է սահմանել այն պաշտոնների ցանկը, որոնք զբաղեցնելու ժամանակահատվածները հավասարեցվում են «Պետական պաշտոններ զբաղեցրած անձանց սոցիալական երաշխիքների մասին» ՀՀ օրենքի (այսուհետ՝ Օրենք) N 1 հավելվածով սահմանված պաշտոններ զբաղեցնելու ժամանակահատվածներին: ՀՀ սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին: Այնինչ, վերոնշյալ օրենքի ուսումնասիրությունից ակնհայտ է դառնում, որ սահմանադրորեն ամրագրված չափանիշները բավարարող լիազորող նորմ օրենքում ամրագրված չէ: Հետևաբար, ՀՀ կառավարությունը իրավասու չէ սահմանելու նման պաշտոնների ցանկ: | Առաջարկությունը չի ընդունվել։  Նախ, Նախագծի 1-ին կետի 1–ին ենթակետով հաստատվում է ոչ թե այն պաշտոնների ցանկը, որոնք զբաղեցնելու ժամանակահատվածները հավասարեցվում են «Պետական պաշտոններ զբաղեցրած անձանց սոցիալական երաշխիքների մասին» Օրենքի N 1 հավելվածով սահմանված պաշտոններ զբաղեցնելու ժամանակահատվածներին, այլ *այն պաշտոնների ցանկը, որոնք զբաղեցնելու ժամանակահատվածները հաշվառվում են մասնագիտական ստաժում։*  Ընդ որում, առաջարկվող լուծումը բխում է Օրենքի 5-րդ հոդվածի 4-րդ մասից, որի համաձայն՝ մասնագիտական ստաժը հաշվարկելու կարգը (**մասնագիտական ստաժում հաշվառվող ժամանակահատվածները**) սահմանում է Կառավարությունը:  Ըստ այդմ, կառավարությունն իրավասու է սահմանելու խնդրո առարկա պաշտոնների ցանկ: |  |
|  | 4. Նախագծի 5-րդ կետ է) ենթակետով առաջարկվում է սահմանել, որ եթե աշխատանքային կամ զինվորական կենսաթոշակ կամ նպաստ ստանալու իրավունքը դադարեցնելուն հաջորդող ժամանակահատվածի համար անձին վճարվել է աշխատանքային կամ զինվորական կենսաթոշակ կամ նպաստ, ապա վճարված կենսաթոշակի կամ նպաստի գումարը պահվում է (հաշվանցվում է) «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքով նշանակված կենսաթոշակի գումարից: ՀՀ քաղաքացիական օրենսգրքի 1099 հոդվածի համաձայն՝ որպես անհիմն հարստացում ենթակա չեն վերադարձման` քաղաքացու մոտ անբարեխղճության բացակայության դեպքում, նրան` որպես գոյության միջոց տրված աշխատավարձը և դրան հավասարեցված վճարները, կենսաթոշակները, կրթաթոշակները, նպաստները, կյանքին ու առողջությանը պատճառված վնասի հատուցումը, ալիմենտը և այլ դրամական գումարները: Հետևաբար, հաշվանցման հնարավուրության նախատեսումը կենսաթոշակների, նպաստների կամ հավասարեցված այլ վճարեների պարագայում իրավաչափ չէ: Ասվածը կրկին հիմնավորվում է նախորդ կետում մանրամասնված՝ ՀՀ Սահմանադրության 5-րդ հոդվածով սահմանված իրավական ակտերի աստիճանակարգության վկայակոչմամբ: | Առաջարկությունը չի ընդունվել:  Իրավակարգավորումը որևէ առնչություն չունի Քաղաքացիական օրենսգրքով սահմանված անհիմն հարստացման հետ և Քաղաքացիական օրենսգրքի 1099 հոդվածի դրույթնրը կիրառելի չեն խնդրո առարկա դեպքում։  Մասնավորապես, անհիմն հարստացման հիմնական առանձնահատկությունն այն է, որ անձը ուրիշ անձի (տուժողի) հաշվին ձեռք է բերել գույք կամ խնայել է այն՝ առանց օրենքով, այլ իրավական ակտերով կամ գործարքով սահմանված հիմքերի։  Իսկ խնդրո առարկա դեպքում բացակայում են անհիմն հարստացման հատկանիշները, քանի որ անձը գումարը ստացել է համապատասխան օրենքի հիման վրա։  Հաշվանցման հնարավորության նախատեսումը միտված է քաղաքացիների իրավունքները ամբողջ ծավալով իրականացմանը՝ հաշվի առնելով Պետական բյուջեից ֆինանսավորվող տարբեր կենսաթոշակների իրավունք ունեցող անձի կողմից իր ընտրությամբ մեկ կենսաթոշակ ստանալու վերաբերյալ օրենքի պահանջը։ |  |
| Վարչապետի աշխատակազմի իրավաբանական  վարչության եզրակացություն | Բացի այդ որոշման նախաբանում բացակայում է 1-ին կետի 1-ին ենթակետով նախատեսված պաշտոնների ցանկը հաստատելու կառավարությանը լիազորող նորմը՝ իրավական հիմքը: | Առաջարկությունը չի ընդունվել:  Տես՝ վարչապետի աշխատակազմի պետաիրավական վարչության եզրակացության 1-ին կետի վերաբերյալ դիրքրոշումը։ |  |
| Վարչապետի աշխատակազմի քաղաքացիական ծառայության գրասենյակ | 1. Առկա են անհամապատասխանություններ «Պաշտոնատար անձանց գործունեության ապահովման, սպասարկման և սոցիալական երաշխիքների մասին» օրենքի (այսուհետ՝ Օրենք) N 1 հավելվածով հաստատված պաշտոնների և Նախագծի հավելվածով հաստատվող պաշտոնների ցանկերում: Մասնավորապես` |  |  |
|  | 1) Օրենքի N 1 հավելվածով հաստատված ցանկի 23-րդ կետով սահմանված է *գլխավոր ռազմական տեսուչի և* *նրա տեղակալի պաշտոնը,* մինչդեռ Նախագծի հավելվածով հաստատվող պաշտոնների ցանկում ներառված է միայն գլխավոր ռազմական տեսուչի պաշտոնը։ | Առաջարկությունը ընդունվել է։ | Նախագծի հավելվածով հաստատվող պաշտոնների ցանկի 23-րդ կետում  կատարվել են համապատասխան փոփոխություններ։ |
|  | 2) Օրենքի N 1 հավելվածով հաստատված պաշտոնների ցանկում քննչական կոմիտեի նախագահի և նրա տեղակալի պաշտոնը, քննչական կոմիտեի զինվորական քննչական գլխավոր վարչության պետի պաշտոնը սահմանված են 4-րդ կետի, համապատասխանաբար, 11–րդ և 12-րդ ենթակետերով։ Նախագծի հավելվածով հաստատվող պաշտոնների ցանկում զինվորական քննչական գլխավոր վարչության պետի պաշտոնը նախատեսված է 59-րդ կետում՝ քննչական կոմիտեի նախագահի տեղակալի պաշտոնի տողում։ | Առաջարկությունն ընդունվել է։ | Զինվորական քննչական գլխավոր վարչության պետի պաշտոնը նախատեսված է առանձին՝ ցանկի 60-րդ կետում։ |
|  | Առաջարկում ենք Նախագծում կատարել Օրենքի N 1 հավելվածով հաստատված պաշտոնների և Նախագծի հավելվածով հաստատվող պաշտոնների ցանկերի համապատասխանեցում ։ | Առաջարկությունը ընդունվել է։ | Նախագծի հավելվածով հաստատվող պաշտոնների ցանկը համապատասխանեցվել է Օրենքի N 1 հավելվածով հաստատված պաշտոններին։ |
|  | 2. Նախագծի «Հատուկ քննչական ծառայության պետ և նրա տեղակալ» տողի 3-րդ սյունյակի «Հատուկ քննչական ծառայության վարչության պետ» և «Հատուկ քննչական ծառայության վարչության պետի տեղակալ» բառակապացություններից հանել «վարչության» բառը: | Առաջարկությունը ընդունվել է։ | Ցանկի 58-րդ կետում կատարված է համապատասխան փոփոխութուն։ |
| Վարչապետի հանձնարարական  14.10.2020 թ. թիվ  02/11.8/46976-2020 Վարչապետի աշխատակազմի պետաիրավական վարչության եզրակացության 1-ին և 4-րդ կետերը | 1. Նախագծի 1-ին կետով առաջարկվում է սահմանել այն պաշտոնների ցանկը, որոնք զբաղեցնելու ժամանակահատվածները հավասարեցվում են «Պետական պաշտոններ զբաղեցրած անձանց սոցիալական երաշխիքների մասին» ՀՀ օրենքի (այսուհետ՝ Օրենք) N 1 հավելվածով սահմանված պաշտոններ զբաղեցնելու ժամանակահատվածներին: ՀՀ սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին: Այնինչ, վերոնշյալ օրենքի ուսումնասիրությունից ակնհայտ է դառնում, որ սահմանադրորեն ամրագրված չափանիշները բավարարող լիազորող նորմ օրենքում ամրագրված չէ: Հետևաբար, ՀՀ կառավարությունը իրավասու չէ սահմանելու նման պաշտոնների ցանկ: | Առաջարկությունը ընդունվել է։ | Նախագծի 1-ին կետի 1–ին ենթակետը շարադրվել է հետևյալ խմբագրությամբ «մասնագիտական ստաժում հաշվառվող՝ որոշ պետական պաշտոններ զբաղեցնելու ժամանակահատվածները՝ համաձայն N 7 հավելվածի:»  Իսկ Կառավարությանը նման ժամանակահատվածներ սահմանելու լիազորությունը տրված է «Պետական պաշտոններ զբաղեցրած անձանց սոցիալական երաշխիքների մասին» ՀՀ օրենքի 5–րդ հոդվածի 4–րդ մասը։ |
|  | 4. Նախագծի 5-րդ կետ է) ենթակետով առաջարկվում է սահմանել, որ եթե աշխատանքային կամ զինվորական կենսաթոշակ կամ նպաստ ստանալու իրավունքը դադարեցնելուն հաջորդող ժամանակահատվածի համար անձին վճարվել է աշխատանքային կամ զինվորական կենսաթոշակ կամ նպաստ, ապա վճարված կենսաթոշակի կամ նպաստի գումարը պահվում է (հաշվանցվում է) «Պաշտոնատար անձանց գործունեության ապահովման, սպասարկման և սոցիալական երաշխիքների մասին» Հայաստանի Հանրապետության օրենքով նշանակված կենսաթոշակի գումարից: ՀՀ քաղաքացիական օրենսգրքի 1099 հոդվածի համաձայն՝ որպես անհիմն հարստացում ենթակա չեն վերադարձման` քաղաքացու մոտ անբարեխղճության բացակայության դեպքում, նրան` որպես գոյության միջոց տրված աշխատավարձը և դրան հավասարեցված վճարները, կենսաթոշակները, կրթաթոշակները, նպաստները, կյանքին ու առողջությանը պատճառված վնասի հատուցումը, ալիմենտը և այլ դրամական գումարները: Հետևաբար, հաշվանցման հնարավուրության նախատեսումը կենսաթոշակների, նպաստների կամ հավասարեցված այլ վճարեների պարագայում իրավաչափ չէ: Ասվածը կրկին հիմնավորվում է նախորդ կետում մանրամասնված՝ ՀՀ Սահմանադրության 5-րդ հոդվածով սահմանված իրավական ակտերի աստիճանակարգության վկայակոչմամբ: | Առաջարկությունը չի ընդունվել:  Իրավակարգավորումը որևէ առնչություն չունի Քաղաքացիական օրենսգրքով սահմանված անհիմն հարստացման հետ և Քաղաքացիական օրենսգրքի 1099 հոդվածի դրույթնրը կիրառելի չեն խնդրո առարկա դեպքում։  Մասնավորապես, անհիմն հարստացման հիմնական առանձնահատկությունն այն է, որ անձը ուրիշ անձի (տուժողի) հաշվին ձեռք է բերել գույք կամ խնայել է այն՝ առանց օրենքով, այլ իրավական ակտերով կամ գործարքով սահմանված հիմքերի։  Իսկ խնդրո առարկա դեպքում բացակայում են անհիմն հարստացման հատկանիշները, քանի որ անձը գումարը ստացել է համապատասխան օրենքի հիման վրա։  Հաշվանցման հնարավորության նախատեսումը միտված է քաղաքացիների իրավունքները ամբողջ ծավալով իրականացմանը՝ հաշվի առնելով Պետական բյուջեից ֆինանսավորվող տարբեր կենսաթոշակների իրավունք ունեցող անձի կողմից իր ընտրությամբ մեկ կենսաթոշակ ստանալու վերաբերյալ օրենքի պահանջը։ |  |